จริงอยู่ที่ว่าโบท็อกส่งผลให้คลายกล้ามเนื้อ แล้วให้ผลดีต่างๆ มากมาย แต่จุดที่ต้องระมัดระวัง และอาศัยความชำนาญในการฉีดโบท็อก มีดังนี้
บริเวณเปลือกตา เพราะกล้ามเนื้อบริเวณนี้มีหน้าที่ในการปิด และเปิดตา หากฉีดโบท็อกบริเวณนี้อาจทำให้หนังตาตกได้
เหนือคิ้ว หากฉีดผิดตำแหน่งตรงบริเวณนี้จะทำให้หนังตา และคิ้วตกลงมาได้
ใต้ตา สามารถฉีดในปริมาณน้อยเพื่อลดริ้วรอยได้ แต่คนที่มีถุงใต้ตาเยอะมาก หมอจะไม่แนะนำให้ฉีด เพราะจะทำให้ถุงใต้ตาเห็นชัดขึ้น
โหนกแก้ม สามารถฉีดเพื่อช่วยลดโหนกแก้มได้ แต่ต้องใช้ความระมัดระวังในการฉีดเป็นอย่างมาก เพราะถ้าฉีดผิดตำแหน่งก็อาจไปโดนกล้ามเนื้อในการยิ้ม ทำให้รอยยิ้มแลดูเบี้ยวได้
ร่องแก้ม หากฉีดโบท็อกบริเวณนี้อาจจะทำให้รอยยิ้มแข็ง หรือยิ้มไม่ออก วิธีแก้ที่ดีกว่า คือ การใช้ฟิลเลอร์ช่วย ซึ่งจะให้ผลลัพธ์ที่ดีกว่าการฉีดโบท็อก
ร่องมุมปาก เป็นอีกจุดที่ต้องใช้ความระมัดระวังในการฉีดมาก เพราะหากฉีดผิดจุด หรือฉีดในปริมาณที่มากเกินไป อาจทำให้ปากเบี้ยวได้ หรือหากต้องการแก้ไขปัญหาร่องมุมปาก ทางออกที่หมอแนะนำเช่นเดียวกันกับร่องแก้ม คือ การใช้ฟิลเลอร์เข้ามาเป็นตัวช่วย